เอไอทีจับมือทีโอทีรับงานกรมการปกครอง388ล้านบาท
AIT เดินหน้าเก็บงานต่อเนื่องจับมือกับ บมจ.ทีโอที ให้บริการเช่าอุปกรณ์สื่อสารแก่กรมการปกครอง รวมมูลค่ากว่า 388 ล้านบาท&nbsp; นายศิริพงษ์&nbsp; อุ่นทรพันธุ์&nbsp; ประธานกรรมการบริหารและกรรมการผู้จัดการใหญ่ บริษัท แอ็ดวานซ์อินฟอร์เมชั่นเทคโนโลยี หรือ AIT เปิดเผยว่า บริษัทฯได้ร่วมมือกับ บมจ.ทีโอที ให้บริการให้เช่าอุปกรณ์สื่อสาร Router พร้อมส่วนควบต่างๆ เพื่อให้บริการแก่สำนักบริหาร การทะเบียน กรมการปกครอง ตามโครงการจัดทำระบบการให้บริการประชาชน ด้านทะเบียนและบัตรประชาชน ประมาณ 1,170 แห่งทั่วประเทศ มูลค่าโครงการรวมทั้งสิ้นกว่า 388 ล้านบาท โดย AIT เป็นผู้จัดหาอุปกรณ์ ขณะที่ TOT เป็นผู้ที่จัดหาสื่อสัญญาณเพื่อให้บริการ ซึ่งมีระยะเวลาให้บริการทั้งสิ้น 5 ปีครึ่ง
15 มี.ค. 2554

AIT เดินหน้าเก็บงานต่อเนื่องจับมือกับ บมจ.ทีโอที ให้บริการเช่าอุปกรณ์สื่อสารแก่กรมการปกครอง รวมมูลค่ากว่า 388 ล้านบาท  นายศิริพงษ์  อุ่นทรพันธุ์  ประธานกรรมการบริหารและกรรมการผู้จัดการใหญ่ บริษัท แอ็ดวานซ์อินฟอร์เมชั่นเทคโนโลยี หรือ AIT เปิดเผยว่า บริษัทฯได้ร่วมมือกับ บมจ.ทีโอที ให้บริการให้เช่าอุปกรณ์สื่อสาร Router พร้อมส่วนควบต่างๆ เพื่อให้บริการแก่สำนักบริหาร การทะเบียน กรมการปกครอง ตามโครงการจัดทำระบบการให้บริการประชาชน ด้านทะเบียนและบัตรประชาชน ประมาณ 1,170 แห่งทั่วประเทศ มูลค่าโครงการรวมทั้งสิ้นกว่า 388 ล้านบาท โดย AIT เป็นผู้จัดหาอุปกรณ์ ขณะที่ TOT เป็นผู้ที่จัดหาสื่อสัญญาณเพื่อให้บริการ ซึ่งมีระยะเวลาให้บริการทั้งสิ้น 5 ปีครึ่ง
นอกจากนี้ บริษัทฯ ได้รับเลือกจากการกีฬาแห่งประเทศไทย (กกท.) ให้เป็นผู้ดำเนินการวางระบบสารสนเทศ (IT) ในอาคารสำนักงานแห่งใหม่ 25 ชั้น ของการกีฬาแห่งประเทศไทย หัวหมาก รวมทั้งวางระบบ EIS (Executive Information System), ระบบโครงข่าย (Network), ระบบโทรทัศน์วงจรปิด (CCTV), ระบบศูนย์ข้อมูลกลาง (Data Center), Network Application Center และ IT Phone รวมมูลค่าทั้งสิ้นประมาณ 100 ล้านบาท ซึ่งจะรับรู้รายได้ ทั้งหมดในปีนี้  “ด้วยความชำนาญในงานที่เกี่ยวกับการวางระบบโครงข่ายเทคโนโลยีสารสนเทศและการสื่อสารเกือบ 20 ปี ประกอบกับชื่อเสียงในด้านของการส่งมอบงานอย่างมีคุณภาพและตรงต่อเวลา อีกทั้งความมั่นคงทางฐานะการเงิน ทำให้ AIT ได้รับความไว้วางใจจาก บมจ.ทีโอที และการกีฬาแห่งประเทศไทยในการประกวดราคาสำหรับสองโครงการนี้ และเราจะทุ่มเททรัพยากรอย่างเต็มที่ เพื่อให้งานดังกล่าวสำเร็จลุล่วงตามเป้าหมายภายในกรอบระยะเวลาที่กำหนด” นายศิริพงษ์กล่าว           นอกจากนี้ AIT ยังคงมุ่งมั่นตามแผน 3 ปี (ปี 2553-2555) ที่จะขยายฐานการเติบโตในตลาดการบริการ (Services Oriented) อย่างเต็มรูปแบบ ควบคู่ไปกับงานวางระบบ (System Integration) ซึ่งเป็นธุรกิจหลัก เพื่อให้สอดรับกับการเปลี่ยนแปลงของเทคโนโลยีและความต้องการของกลุ่มลูกค้าที่มีความต้องการด้านบริการมากขึ้นด้วย 
“ปัจจุบันบริษัทฯ มีงานในมือ (backlog) มูลค่ารวมกว่า 2,000 ล้านบาท และก็มีงานประเภทหลักสิบล้านถึงร้อยล้านบาทเข้ามาอย่างต่อเนื่อง เป้าหมายรายได้ที่ตั้งไว้ 5,000 ล้านบาท จึงมีความเป็นไปได้ตามที่คาดการณ์ไว้ในปีนี้” นายศิริพงษ์กล่าว 
ในส่วนของผลตอบแทนผู้ถือหุ้นของ AIT นั้น ก่อนหน้านี้ ที่ประชุมคณะกรรมการบริษัทฯ ได้มีมติจ่ายเงินปันผลครึ่งปีหลังของปี 2553 (มิถุนายน-ธันวาคม 2553) ในอัตราหุ้นละ 3 บาท หลังจากที่ได้จ่ายเงินปันผลระหว่างกาลไปแล้วในอัตราหุ้นละ 1.50 บาท โดยรวมแล้วบริษัทฯ จะจ่ายเงินปันผลให้กับผู้ถือหุ้นทั้งปี 2553 รวมหุ้นละ 4.50 บาท หรือคิดเป็น 74.14% ของกำไรสุทธิ และ AIT ก็เป็นบริษัทที่ให้ผลตอบแทนจากเงินปันผลสูงมากเป็นอันดับ ต้นๆ ของบริษัทในตลาดหลักทรัพย์แห่งประเทศไทย โดยจะกำหนดปิดสมุดทะเบียนพักการโอนหุ้นเพื่อสิทธิรับเงินปันผลในวันที่ 22 เมษายน 2554 และขึ้นเครื่องหมาย XD ในวันที่ 19 เมษายน 2554 ดังนั้น ผู้ที่ต้องการได้รับเงินปันผลจาก AIT ต้องมีหุ้นก่อนวันที่ 19 เมษายน 2554สำหรับผู้ที่ถือใบสำคัญแสดงสิทธิที่จะซื้อหุ้นสามัญ (AIT-W1) สามารถใช้สิทธิซื้อหุ้นสามัญได้ในวันที่ 31 มีนาคม 2554 ในราคา 16.50 บาทต่อหุ้น และยังมีสิทธิรับเงินปันผลดังกล่าวด้วย ซึ่งเงินปันผลนี้จะมีการนำเสนอต่อการประชุมสามัญผู้ถือหุ้นในวันที่ 8 เมษายน 2554 และหากได้รับการอนุมัติจากผู้ถือหุ้นบริษัทฯ ก็จะดำเนินการจ่ายเงินปันผลในวันที่ 6 พฤษภาคม 2554